Debatet midis kandidatëve përcaktojnë pozicionet
Debatet televizive shërbejnë për të përcjellë mesazhet e kandidatëve mbi veten dhe mbi kundërshtarët e tyre
Këta kandidatë presidencialë kanë një dashuri të përbashkët për Amerikën... Por jo për njëri tjetrin. thotë Mitt Romney. thotë Newt Gingrich. Ndërkohë që konkurrojnë për të marrë emërimin e partisë, pretendentët veshin dorezat e boksit kur hyjnë në ringun e debateve televizive. Në garën presidenciale të këtij viti, Presidenti Barak Obama nuk ka kundërshtarë brenda Partisë Demokrate. Por në partinë tjetër të rëndësishme të Shteteve të Bashkuara, atë Republikane, fusha është e hapur dhe konkurrenca e ashpër. Këto debate në televizionet kombëtare janë vendi i përshtatshëm ku kandidatët mund të flasin drejtpërdrejt me elektoratin për të kërkuar mbështetje. Epoka e debateve presidenciale filloi në vitin 1976, kur Presidenti Gerald Ford u përball me sfiduesin demokrat Jimmy Carter. Qysh atëherë debatet kanë qenë pjesë e zgjedhjeve presidenciale. Por, ndryshe nga debatet tradicionale, këto nuk janë të ndërtuar mbi argumente dhe kundër-argumente. Formati i tyre është më tepër pyetje-përgjigje, duke lejuar edhe ndërhyrje të kandidatëve të tjerë, siç shpjegon profesori i Universitetit Georgetown, Mark Rom. Një gabim para kamerave u kushton shtrenjtë debatuesve. Pak para se të braktiste garën si kandidat, Guvernatori i Teksasit, Rick Perry nuk ishte në gjendje të përmendte emrat e tre njësive federale që premtoi të eliminonte. “Agjencia e tretë e qeverisë që unë... që do të hiqja... Arsimi... Tregtia... dhe... Nuk më kujtohet e treta.” Janë një sërë debatesh që organizohen para se secila parti të zgjedhë kandidatin e saj zyrtar. Më pas, pak para zgjedhjeve të nëntorit, mbahen tre debate midis kandidatëve të emëruar dhe një midis kandidatëve për Zëvendës President. Në vitin 2008, përballë ishin demokrati Barak Obama kundër republikanit John McCain. Ndryshe nga debatet para emërimeve të partive, këto debate nuk organizohen nga rrjetet televizive, gazetat apo partitë, por drejtohen nga Komisioni i pavarur dhe asnjëanës i Debateve Presidenciale. Struktura e tyre është më zyrtare dhe rëndësia është shumë më e madhe, siç shpjegon gazetari David Levinthal. Një rast i njohur është ai i debateve të vitit 1960 midis demokratit John F. Kennedy dhe republikanit Richard Nixon. Historianët e cilësojnë paraqitjen e Kennedy-it në debatet televizive si një faktor të rëndësishëm që i dha fitoren në zgjedhje.